Spjall:Rasismi

message: Hmm. Hvert er jafngildi þessa orðs á ensku? --Akigka (spjall) 5. júní 2014 kl. 23:32 (UTC)
replies: text: Hún er tengd við Racism greinina á ensku. Stabilo (spjall) 6. júní 2014 kl. 00:10 (UTC)
Er þetta ekki sama grein og kynþáttahyggja? Snæfarinn (spjall) 6. júní 2014 kl. 00:42 (UTC)

text: Kynþáttahyggju-færslan, sem er stuttur moli, virðist hafa verið samin um kynþáttahyggju sem vísindasögulegt fyrirbæri, hugmyndina um að fólk skiptist í kynþætti, en ekki um rasisma í þeim skilningi sem orðið er notað í dag, það er sem orð yfir mismunun byggða á húðlit, uppruna, menningu, o.s.frv.. Það mætti færa rök fyrir því að færslan um rasisma ætti heima undir orðinu „kynþáttafordómar“ – en ég held að flestir skilji það orð frekar hinum þrönga skilningi, samkvæmt orðanna hljóðan, að þeir snúist fyrst og fremst um kynþætti. Stabilo (spjall) 6. júní 2014 kl. 02:04 (UTC)
replies: text: : Mér finnst ekki augljóst að rasismi og kynþáttahyggja sé tvennt ólíkt - kynþáttahyggja er alla vega bein þýðing á orðinu "racism"... en það má vissulega bæta greinina verulega og bæta við hana. Kynþáttavísindi eru gömul gervivísindi sem mætti skrifa sérgrein um (ef einhver nennir), en ætti líka heima sem undirkafli í greininni kynþáttahyggja. Ég sé í alvöru enga þörf á sérgrein um rasisma og sérgrein um kynþáttahyggju. --Akigka (spjall) 6. júní 2014 kl. 14:18 (UTC)
replies: text: :: Kynþáttaaðskilnaður gæti líka verið efni í sérgrein, en ætti sömuleiðis að vera undirkafli í greininni kynþáttahyggja/rasismi. --Akigka (spjall) 6. júní 2014 kl. 14:21 (UTC)

text: Hugsanlega er þetta tilefni til almennari umræðu um tökuorð sem falla undir -isma. Rasismi finnst mér þó einna skýrast dæmi um að íslenskar þýðingar með -hyggja eða -stefna ná ekki merkingu orðsins, jafnvel ekki meginmerkingu þess: orðið er fyrst og fremst notað yfir fordóma og mismunun, frekar en tiltekna greiningu þar að baki. Skýr dæmi um það er beiting orðsins meðal opinberra stofnana, svosem ECRI. Þar með er ég ekki að hafna öðrum rökum í málinu, en mér finnst margt hníga til þess að rasismi sé rétt skilgreint sem regnhlífarhugtakið hér en öll samsett orð út frá orðinu kynþáttur hafi þrengri merkingu. Stabilo (spjall) 6. júní 2014 kl. 15:30 (UTC)

text: Hversu margir haldið þið annars að hefðu áhuga á að taka þátt í þessari samræðu, til að við getum komist að niðurstöðu sem eru líkur á að fengi staðist um hríð, sem grunnskipulag þessara færsla? Því ég er sammála, það má bæta þær verulega. Stabilo (spjall) 6. júní 2014 kl. 15:35 (UTC)
replies: text: : Það er fínt að fá umræðu um þetta. Í ensku greininni er minnst á útlendingahatur sem hluta af inntaki orðsins "racism" en líklega er hæpið að setja það undir kynþáttahyggja/-stefna. Þar er gerður fyrirvari sýnist mér við að nota orðið yfir þjóðrembu. Enska greinin fjallar annars fyrst og fremst um það sem mér þætti eðlilegast að kalla kynþáttahyggju/-stefnu. Rasismi/rasisti finnst mér vera hreinræktað skammaryrði á íslensku sem nær yfir margt fleira (t.d. útlendingaótta, þjóðrembu, o.s.frv.). --Akigka (spjall) 6. júní 2014 kl. 16:09 (UTC)
replies: text: :: Gæti þessi grein átt heima sem viðbót við greinina kynþáttahatur? --Akigka (spjall) 6. júní 2014 kl. 20:57 (UTC)

message: Eftir að hafa lesið annarsvegar ensku greinina Supremacism (Racial supremacism vísar á hana) og hinsvegar Racism (Racial supremacy vísar aftur á móti á hana) legg ég til að við aukum greinina um Kynþáttahatur og höldum okkur þar við þann eina þátt, það er hatur á kynþáttum og aðgreiningu kynþátta, en reynum að skrifa grein sem væri meira byggð á greininni Supremacism (veit ekkert hvernig ætti að þýða það heiti) en þar væri tekið á sambærilegu hatri og kynþáttarhatri sem birtist í til dæmis útlendingahatri og almennt hatri á til dæmis ýmsum minnihlutahópum osf. Held að það gæti leist þetta mál með þessar tvær greinar. Þessi grein hér, Rasismi, fer nokkuð um víðan völl á meðan íslenskar orðbækur gera ekki skýran greinarmun á því hugtaki og kynþáttarhatri. Aftur á móti ef við gætum fundið gott og viðeigandi hugtak sambærilegt við Supremacism gæti slík grein tekið alla aðra þætti en kynþætti og þar með væri málið leyst sem hér hefur verið til umræðu. Bragi H (spjall) 26. október 2014 kl. 16:24 (UTC)
thread_title:  Sameina (og endurskrifa) þessa grein og greininu Kynþáttarhatur